Ilisimatusarfimmi siulersuisut ataatsimiinnerannik eqikkaaneq

Decembarip 3-at 2018 nal. 11:00 (Nunatsinni nalunaaqutaq malillugu)

Videokkut ataatsimiittarfik, Ilimmarfik

Videokkut ataatsimiinneq browseri una aqqutigalugu: <https://dartmouth.zoom.us/j/902896197>

App-i ugguuna aasinnaavat: <https://zoom.us/download#client_4meeting>

*Najuuttut: Minik Rosing (via Zoom), Karo Thomsen, Flemming Nielsen (via Zoom), Malan Marnersdóttir (via Zoom), Anne Marie Pahuus (via Zoom), Malik Hegelund Olsen, Mariia Simonsen, Bolethe Olsen, Ross Virginia (via Zoom), Rikke Østergaard (via Zoom), Gitte Adler Reimer, Henriette Rosing, Johanne B. Tobiassen (imm. 6) aamma Clement S. Sonne-Schmidt.*

|  |  |  |  |
| --- | --- | --- | --- |
| Imm. Nr. | Ullormut oqaluuserisassat | Bilagit | Eqikkaaneq |

# Oqaluuserisassat aalajangersimasut

|  |  |  |  |
| --- | --- | --- | --- |
| 1 | Ullormut oqaluuserisassanik akuerinninneq |  | *Ane napparsimammat eqqartugassaa Avatangiisinik ilisimaarinninnermut tunngasoq kinguartinneqarpoq.*  *Akuerineqarpoq.* |
| 2 | Attuumassuteqassusermik nalornissuteqarneq  naleqq. siulersuisut suleriaasissaat § 20 imm. 2 siulersuisunut ilaasortat pisussaaffigaat sapinngisamik siusinnerpaamik siulersuisunut paasissutissiinissartik attuumassuteqannginnertik pillugu taamatut pisoqassagaluarpat naleqq. suliassat suliarineqartarnerat pillugu inatsimmi aalajangersakkat. |  | *Attuumassuteqassusermik nalornissuteqartoqanngilaq.* |
| 3 | Septembarip 27-at 2018-imi kingullernik ataatsimiinnermi nalunaarusiamik akuerinninneq atsiornerlu |  | *Suleriaasissamik siunnersuusiortoqassaaq siulersuisunut ilaasortanngortunik aallarniutitut pikkorissartitsineq ilanngullugu.*  *Akuerineqarpoq.* |
| 4 | Siulittaasumit nalunaarutit |  | *Rikke Østergaard siulersuisunut ilaasortanngormat tikilluaqquneqarpoq.*  *Minik tusagassiuutinik nalilersuilluni nalunaarut pillugu tusagassiuutinit saaffigineqaqattaarsimavoq.*  *- Matumani pissutsit massakkorpiaq atuuttut paasissutissiissutigineqarsinnaapput.*  *- Ilisimatuunut tusagassiuutinit attavigineqangaatsiartunut iluaqutissanik piareersimasinnaanissamik kissaateqarnermut tunngatillugu imaassinnaavoq attaveqatigiinnermut periusissamut ilaasinnaasoq.*  *- Ilisimatuutut misissuinerujartortilluta najoqqutassat tamakku pisariaqartinneqarnerujartuinnassapputs.*  *Minik decembarip aallartinnerani issittumi ilisimatuut ulluannut peqataassaaq. Ataatsimeersuartitsineq tamanna aappaagumiit Nunatsinni pisassaaq.* |
| 5 | Rektorimit nalunaarutit |  | *Gittep nalunaarutini paasissutissat pingaarnerpaat paasissutissiissutigai.*  *- Ilinniartitsisutut atorfeqarpoq suli inuttassarsineqanngitsunik, ilinniartitsisulli tikeraat taartaasarput.*  *SØJ siumut paasissutissiinerusinnaavoq ilisimatusarfiup suliaanut tunngatillugu.*  *KSH-mi oqaatsinik immikkoortortat marluk suleqatigiinnerulerlutillu atuaqatigiinnerulerput. Ineriartorneq pitsaasuuvoq, sulili ataqqineqassaaq suliassaqarfiit assigiinngitsuummata marluk assigiinngitsunik pingaarnernik fagillit.*  *Massakkorpiaq eqqarsaatigineqarput aaqqiissutissaasinnaasut assigiinngitsut qulakkeerniarlugu siunnersortinngorniarfiup tunngaviusumik ilinniakkanit nukinnik tigooraannginnissaa.*  *- Universitetitut ilinniakkat ilisimatusarfiusut pingaartittariaqarpavut.*  *Issittumi Biologiimi ilinniakkanik aaqqissuussinissaq sulissutigineqarpoq.*  *Pitsaanerusumik aningaasaliissutinik qinnuteqariaaseqarnissaq sulissutigineqartariaqarpoq, qinnuteqaatit ilisimatuutut misissuinernik ataqatigiissaarisutigoortinneqartarlutik. Qinnuteqaatit suliassartaannut tunngasortai nakkutigineqartariaqanngillat, qulakkeerneqassaarli aningaasaateqarfiit malittarisassiaat qinnuteqaatini eqqortinneqarnissaat.*  *2018-imi Ilimmarfiup Ilinniarfissuullu illutaannik iluarsaasoqangaatsiarpoq.*  *Ilinniarfissuarmik silaannarissaanermik suli pitsanngorsaasoqarpoq. Iluarsaanneqartussalli amerlanersaannut tunngatillugu kommuni Namminersorlutillu Oqartussat aalajangiisuusussaapput.*  *Decembarip 7-ianni HHE-mi ataatsimiinnermi APV-mik malittarinnittoqarpoq.*  *Siumut nalunaaruteqartoqaraangat ilanngunneqartassapput Ilisimatusarfinni isumalioqatigiissitanit paasissutissat.*  *Aammattaaq siumut ilanngunneqartassapput Akademisk Rådimit paasissutissat sukumiinerusut.*  *Ilisimatuut suliffeqarfiup avataaneersunik akornusersorneqannginnissaat qulakkeerniarlugu piareersimanissamut pilersinneqartunut tunngatillugu ilutigitillugu sulisut suliffeqarfiup iluani ajornartorsiutinut illersuutissaannik pilersitsisoqarsinnaavoq.*  *- Tamatumunnga tunngatillugu siunnersuutissamik nassiussisoqassappat, aqutsisoqatigiit tamanna eqqartorumaarpaat.*  *Prorektorip naalakkersuisoqarfik suleqatigiissitanik ilinniaqqiffiit pitsaassusiinik qulakkeerisussanik pilersitsinermi suleqatigissavaa.*  *Studieadministrationssystemimik nutaamik, skemalægningssystemimik nutaamik sagsbehandlingssystemimillu nutaamik pilersitsinissaq sulissutigineqarpoq.*  *- Systemit nutaat sapinngisamik iluarisimaarneqaqqullugit iluaqutaasinnaavoq atuillaqqissoq ataaseq atuillaqqissulluunniit marluk aallarniutitut saqqummiussippata.* |
| 6 | Aningaasaqarneq – Perioderegnskab + Missingersuutit |  | *Johannep aningaasaqarneq sammivaa.*  *- Massakkorpiaq immikkoortortat tamarmik naatsorsuutigisatut ingerlapput.*  *Aappaagu aningaasaliissutit ukiumit qaangiuttumit nuunneqartut sutigut atorluarneqarnissaannut pitsaanerusumik periuseqassaaq.*  *Aamma aningaasaliissutinik kontoni uagut aqussinnaanngisatsinniittunik qanoq atuisinnaanitsinnik siunnersuuteqarluta naalakkersuisoqarfimmut allannerusarsinnaavugut.*  *Aningaasaqarnermut systemi nutaaq siunertarisanut kontonik atuiffiusoq 2019-imi atorneqalissaaq.*  *- Iluaqutaangaassaaq arlaanni sipaartoqaraluarpat.*  *- Ilinniakkat tamarmik immikkut, kandidatinngorniarfiit bachelorinngorniarfiillu, qanoq akeqarnersut takusinnaassavarput.*  *- Kissaatigineqassappat fagit ataasiakkaat aningaasartuutikillisarneqarsinnaapput.*  *- Johannep tullissaanik siulersuisut ataatsimiinnissaanni sammisinnaavaa soqutiginartunut aalajangersimasunut tunngatillugu qanoq ingerlanersoq. Tamatuma kingorna aalajangerneqarsinnaavoq fagini ataasiakkaani siunertarisanut kontoqartariaqarnersoq.*  *- Erseqqissarneqarporli tamatuminnga immersuineq ilisimatuut ilinniartitsisullu piffissaajaatigissanngikkaat.*  *Ilinniartitsisunik pikkorissartitsinernut naatsunut AD Masterinullu konto atuinikitsoqartuarneranut tunngatillugu naatsorsueriaatsitigut aaqqiissutissaqarsinnaavoq.*  *- Akuersissut uagutsinnit suli aqunneqassappat periarfissaqalerlunili kommunit atuarfiillu kontomit aningaasaliiffigineqarnissaminnik qinnuteqarnissaannut, tamanna atuinermik annertusisitsisinnaavoq.*  *- Taamaappat pikkorissariarniarluni angalanissamut aamma illoqarfigisami pikkorissartitsinissamut qinnuteqartoqarsinnaassagaluarpoq.*  *- Allakkamut imm. 7-imiittumut ilassutitut allagaqartoqarsinnaavoq tamanna siunnersuutigalugu.*  *- Imaluunniit ilinniartitsinermut naalakkersuisunngortoq tamanna pillugu oqaloqatiginnikkiartoqquneqarsinnaavoq.* |

# Kingullermik ataatsimiinnerm(n)ik malittarinninneq

|  |  |  |  |
| --- | --- | --- | --- |
| 7 | IKIIN-imut allagaq  Allagaq 13/11 nassiunneqarpoq aningaasaliissutinik ilinniartitsisunik pikkorissartitsinernut naatsunut AD Masterinngorniarnermullu kontomiittunik atuineq pillugu |  | *Takuuk immikkoortoq 6.* |
| 8 | Illu nutaaq  Periuseq aningaasaliissutinillu qinnuteqarnissamut suleqatigiinnik pilersitsineq:  <https://www.apmollerfonde.dk/folkeskolen/ansoegning/> |  | *A.P. Møller fondimut qinnuteqarnerup qanoq ingerlateqqinneqassanersoq sulissutigineqarpoq.*  *- Januaarimi pisariaqartitanik misissueqqissaarnerit, suleqatigiinnik assigiinngitsunik pilersitsineq aamma kommunimut Namminersorlutillu Oqartussanut attaveqarnerit annertuumik suliarineqalissapput.*  *- Maliina Abelsenimut, suleqatigiissitanut meeqqat atuarfiannik kivitsisussamik siulittaasuusumut aamma suleqatigiinnut ilaasortanut isumassarsinissamik ikiuutaasinnaasumut attaveqartoqarsinnaavoq.*  *- Karo siulersuisut sinnerlugit suleqatigiinnut ilaatinneqassaaq* |
| 9 | Inuit pillugit paasissutissat pillugit inatsit - GAP  Deloittemit misissueqqissaarneq |  | *Nalunaarusiami allassimasut tamarmik 2019-imi decembari nallertinnagu atuutilersinneqassapput.*  *- Aaqqitassarpassuaqarpoq, iliuuserisassalli sukumiisumik allaatigineqarput.*  *- Pitsanngorsaaniarluni suliniuteqangaatsiartoqalereerpoq, ilaatigut sagsbehandlingssystemimik atulersitsinikkut.*  *- Aqutsisut suliniutinik atuutilersitsinermi konsulentimik atorfinitsitsisoqassanersoq Deloitteluunniit suliarinnittussarsiarineqassanersoq eqqarsaatigissavaat.*  *- Deloittep neqeroorutaa siulersuisunut nassiunneqartussaq utaqqivarput.* |
| 10 | Forskningshub pillugu paasissutissat kingulliit  Naalakkersuisut iliuusissaminnik pilersaarutaat eqqarsaatigalugu |  | *HUB-imik pilersitsinermut tunngatillugu susoqarniassammat nammineq iliuuseqartariaqarpugut.*  *- Annikitsutigut aallartissinnaavugut kingornalu allani suliniutigineqartut katersorlugit.*  *- Kommuni suleqatigineqarsinnaavoq HUB-imi allatsimik suliamik aallartitsisinnaasumik atorfinitsitsinermut tunngatillugu.* |

# Oqallisigisassat

|  |  |  |  |
| --- | --- | --- | --- |
| 11 | Future Greenland  Namminersornerullutik Oqartussat atuutilerneranit ukiunik 40-nngortorsiorneq |  | *Siunertarineqarpoq Future Greenlandimik pilersitseqqinnissaq Kalaallit Nunaanni innuttaasut nalinginnaasut tusarneqartarfiannik.*  *- Suliniuteqartartut kisimik tusaaniarneqarnerusarput inuillu ’nalinginaasut’ tusaaniarneqannginnerusarlutik.*  *Taamaalilluni Ilisimatusarfik kalaallisut ataatsimeersuartitsisinnaavoq Kalaallit Nunaata ineriartornerat siunissaalu pillugu.*  *- Anguniakkat FN-ip silarsuarmut tunngatillugu anguniagaanneersut ilanngunneqarsinnaapput imaluunniit peqataasut minnerpaamik 50%-ii arnaatinneqarsinnaapput.*  *- Suleqatigiinnik pilersitsisoqassaaq pilersaarummik siunnersuusiorsinnaasunik, taakkulu tassaassapput: Rikke, Malik aamma*  *Gitte.*  *- Gitte ataatsimiigiaqquseqqaassaaq.* |
| 12 | Avatangiisinik ilisimaarinninneq piujuartitsinerlu  Ilisimatusarfiup plastikkinik ataasiarluni atuiffiujunnaarnissaanut periarfissat |  | *Ataatsimiinnissap tullissaanut kinguartinneqarpoq.* |
| 13 | Aappaagu ataatsimiinnissat |  | *Tullissaanik ataatsimiinnissami piffissamik immikkoortitsisoqassaaq sulisut ilinniartullu siulersuisunik naapitsinissaannut.*  *- Clement ullut pillugit Doodles-inik nassiussissaaq.* |
| 14 | Eqqaasassat allat |  |  |